**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Ընտանիքի միջազգային օրվա առթիվ**

Սիրելի՛ հայրենակիցներ,

Ջերմորեն շնորհավորում եմ Ընտանիքի միջազգային օրվա առթիվ:

Ընտանիքը հասարակության և պետության հենարանն է, որտեղ ձևավորվում է քաղաքացին, ձեռք բերում այնպիսի կարևոր հատկանիշներ, ինչպիսիք են բարությունը, պատասխանատվությունը, սովորում հարգանք և նվիրում:

Հայ ընտանիքն առանձնանում է իր ամուր ավանդույթներով: Այն մեր ազգային ինքնության պահպանման երաշխավորն է: Այն ապահովում է կապը սերունդների միջև, հանդիսանում ավագների միջոցով ազգային ժառանգությունը կրտսեր սերնդին փոխանցելու լավագույն միջոց:

Մեր գեղեցիկ ընտանիքներին մաղթում եմ բարեկեցություն, քանի որ պետության առաջընթացն ու բարեկեցիկ ապագան երաշխավորում են բարեկեցիկ և ուժեղ ընտանիքները:

Կրկին շնորհավորում եմ բոլորիս Ընտանիքի միջազգային օրվա առթիվ: Մաղթում եմ երջանկություն, ընտանեկան ջերմություն և խաղաղություն: